A világ 7 albínó csodája - Olvasnivaló
Állati trendi	Olvasnivaló	A világ 7 albínó csoda állata
Utolsó módosítás: 2017-03-17 | Első megjelenés: 2010-06-19
A hím páva legyezőszerűen kiterített dísztollaival nem csak a párzásra invitált tojókat kápráztatja el, hanem minden élőlényt a környezetében. De ki gondolta volna, hogy az NBC TV-társaság színpompás kabalaállata ilyen jól mutat színek nélkül, hófehérben is? Az albinó páva nem mindennapi látvány!
Már csak körülbelül fél tucat fehér aligátor él a világan, és nem mindegyikük szigorú értelemben vett albínó. Bonya Blan (Fehér Köd) egy 22 éves lencisztikus (nem teljesen pigmenthiányos) aligátor, mely Gatorland-ban, Floridában él. A lencisztikus állatok nagyon kevés pigmenttel rendelkeznek, Bonya Blam-nak például jeges kék szemei vannak.
White Diamond (Fehér Gyémánt) Louisianában született, de ezekben a napokban a németországi szafari parkban kápráztatja el a közönséget. A 15 éves albinisztikus mississippi aligátor Európa egyetlen albínó példánya.
Kevés albínó aligátorról tudunk
Albínó kígyók
A kígyók között is megjelenhetnek az albinizmus különböző változatai. Bőrük színe a hófehértől a halvány szürkésig terjedhet. Lopakodó vadász lévén, az albínó kígyó helyzete nagyon hátrányos természetes élőhelyén, ezért e példányok ritkán hosszú életűek.
Albínó kígyó
Úgy tűnik, a zebrák esetében az albinizmus úgy jelenik meg, hogy látszik, milyen lenne az állat fekete-fehér csíkos mintázata, csak éppen nagyon halványan látható. A legtöbb albínó zebra lágyabb bundát visel, mely valószínűleg sokkal hatékonyabb álcázás lehet a száraz szavannában. A teljesen fehér zebrát messziről gyakorlatilag nem lehet megkülönböztetni egy fehér lótól.
Messziről fehér lóra hasonlít
Az egyetlen, fogságban felnevelt albínó gorilla, Hópehely, csaknem 40 évig állt a látogatók rendelkezésére, mielőtt 2003-ban meghalt bőrrákban. A gorillák többnyire csak 25 évig élnek a vadonban, így Hópehely messze túlszárnyalta az átlagot. Felnőtt élete során Hópehely 22 utódot nemzett, de közülük csak egy örökölte apja albinizmusát. Hópehely a barcelonai állatkertben élt.
Hópehely 40 évet élt
Albínó delfineket először 1962-ben észleltek, és 1994 óta hármat láttak ficánkolni a Mexikói-öböl környékén. A legutóbbi albínó delfin Pinky, a palackorrú delfin a Flipper fajtából, mely a louisianai Calcasien-tóban él. Pinky pigmenthiányos bőrén átlátszó vérereinek köszönheti szokatlan árnyalatát. Ez a delfin igazi helyi turisztikai attrakció.
Az albínó bálnák ritkák, de ami ennyire nagy és ennyire fehér, az magára vonja a figyelmet. Vegyük például az ausztráliai partvidéken úszkáló Migaloo-t. A beluga bálnák is fehér színükről ismertek. Ha fehér bálnákról esik szó (vagy albínókról általában), feltétlenül meg kell említenünk a legendás Moby Dicket, mely egy istencsapása volt Ahab kapitány életében, Herman Melville regényében. Film is készült belőle Gregory Peck főszereplésével, 1956-ban. Bár Moby Dick csak fikció volt, Melville valószínűleg egy valódi albínó bálnára alapozta történetét. Ezt a bálnát Mocha Dicknek nevezték. Sok bálnavadász hajót pusztított el a Chile közelében lévő Mocha szigetek körül az 1800-as évek elején. Mocha Dick a becslések szerint 21 méter hosszú volt, amikor végül megölték. A bőr pigmentációjának hiánya hátrány számukra, mivel álcázás nélkül sokkal szembetűnőbbek a ragadozók számára, és könnyen prédául eshetnek.
állat, kígyó, bálna, gorilla, delfin, albínó	Kapcsolódó cikkek
Tárgy: A világ 7 albínó csoda állata